赵中丞折枝石榴
元 马祖常
乘槎使者海西来,移得珊瑚汉苑栽;
只待绿荫芳树合,蕊珠如火一时开。
榴花
金元格
山茶赤黄桃绛白,戎葵米囊不入格。
庭中忽见安石榴,叹息花中有真色。
生红一撮掌中看,模写虽工更觉难。
诗到黄州隔千里,画家辛苦费铅丹。
庭榴
明 杨升庵
移来西域种多奇,槛外绯花掩映时。
不为深秋能结果,肯于夏半烂生姿。
翻嫌桃李开何早,独秉灵根放故迟。
朵朵如霞明照眼,晚凉相对更相宜。
西园石榴开
宋 欧阳修
荒台野径共跻攀,正见榴花出短垣。
绿叶晚莺啼处密,红房初日照时繁。
最怜夏景铺珍簟,尢爱晴香入睡轩。
乖兴便当携酒去,不须旌骑摇拥车辕。
榴花
唐 韩愈
五月榴花照眼明,枝间时见子初成。
可怜此地无车马,颠倒青苔落绛英。
山石榴寄元九
唐 白居易
闲折两枝持在手,细看不似人间有。
花中此物是西施,芙蓉芍药皆嫫母。
石榴歌
蝉噪秋枝槐叶黄,石榴香老愁寒霜。流霞包染紫鹦粟,
黄蜡纸裹红瓠房。玉刻冰壶含露湿,斓斑似带湘娥泣。
萧娘初嫁嗜甘酸,嚼破水精千万粒。
始见白发题所植海石榴
柳宗元
几年封植爱芳丛,韵艳朱颜竟不同。
从此休论上春事,看成古木对衰翁。
侍宴咏石榴
孔绍安
可惜庭中树,移根逐汉臣。
只为来时晚,花开不及春。
同和咏楼前海石榴二首
孙逖
客自新亭郡,朝来数物华。传君妓楼好,初落海榴花。
露色珠帘映,香风粉壁遮。更宜林下雨,日晚逐行车。
海上移珍木,楼前咏所思。遥闻下车日,正在落花时。
旧绿香行盖,新红洒步綦。从来寒不易,终见久逾滋。
海石榴
唐 方干
亭际夭妍日日看,每朝颜色一般般。满枝犹待春风力,
数朵先欺腊雪寒。舞蝶似随歌拍转,游人只怕酒杯干。
久长年少应难得,忍不丛边到夜观。
咏石榴
孔绍安
可惜庭中树,移根逐汉城。
只为来时晚,开花不及春。
曾是寂寥金烬暗,断无消息石榴红
喜山石榴花开
唐 白居易
忠州州里今日花,庐山山头去年树。
已怜根损斩新栽,还喜花开依旧数。
赤玉何人少琴轸?红缬谁家合罗裤?
但知烂熳恣情开,莫怕南宾桃李妒。
题山石榴花
白居易
一丛千朵压栏杆,剪碎红绡却作团。
风袅舞腰香不尽,露销妆脸泪新干。
蔷薇带刺攀应懒,菡萏生泥玩亦难。
争及此花檐户下,任人采弄尽人看?
咏邻女东窗海石榴
李白
鲁女东窗下,海榴世所稀。珊瑚映绿水,未足比光辉。
清香随风发,落日好鸟归。愿为东南枝,低举拂罗衣。
无由共攀折,引领望金扉。
七律·农家乐
作者:邓柔刚
门前屋后绿油油,四季飘香入画楼。
桃树花开红艳艳,石榴果熟滑溜溜。
芭蕉蔽日垂长吊,金桔满枝挂彩球。
政策归心开富路,农家老少乐悠悠。
智度师二首
元稹
四十年前马上飞,功名藏尽拥僧衣。
石榴园下禽生处,独自闲行独自归。
三陷思明三突围,铁衣抛尽衲禅衣。
天津桥上无人识,闲凭栏杆望落晖。
奉和袭美病中庭际海石榴花盛发
作者:陆龟蒙
紫府真人饷露囊,猗兰灯烛未荧煌。丹华乞曙先侵日,
金焰欺寒却照霜。谁与佳名从海曲,只应芳裔出河阳。
那堪谢氏庭前见,一段清香染郄郎。
虞美人·次韵和飘零沧桑上阕
千重碧树莺啼乱,香陌春行倦。红裙妒杀石榴花,为言客愁无不在天涯。
七绝·和汉宫秋词长咏石榴花
榴花初染火般红,果实涂丹映碧空。
自古人夸多子贵,如今徒惹恨无穷。
古风 五月石榴
杨槐撑华盖,桃李结青子;
残红倦歇艳,石榴吐芳菲。
奇崛梅枝干,清新柳叶眉;
单瓣足陆离,双瓣更华炜。
热情染腮晕,柔媚点娇蕊;
醉入玛瑙瓶,红酒溢金罍。
风骨凝夏心,神韵妆秋魂;
朱唇启皓齿,灵秀瑶台妃。
山石榴
杜牧
似火山榴映小山,繁中能薄艳中闲。
一朵佳人玉钗上,只疑烧却翠云鬟。
庆清朝榴花
王沂孙
玉局歌残,金陵句绝,年年负却薰风。西邻窈窕,独怜入户飞红。前度绿阴载酒,枝头色比舞裙同。何须拟,蜡珠作蒂,缃彩成丛。谁在旧家殿阁,自太真仙去,扫地春空。朱幡护取,如今应误花工。颠倒绛英满径,想无车马到山中。西风后,尚馀数点,还胜春浓。
朱熹《榴花》
窈窕安榴花,乃是西邻村。坠萼可怜人,风吹落幽户。
王义山《石榴花诗》
待阙南风欲上场。阴阴稚绿绕丹墙。石榴已着乾红蕾,无尽春光尽更强。
不因博望来西域。安得名花出安石。朝元阁上旧风光,犹是太真亲手植。
义山另有《石榴》诗一首:
榴枝婀娜榴实繁,榴膜轻明榴子鲜。可羡瑶池碧桃树?碧桃红颊一千年。